*Projekts*

LATVIJAS REPUBLIKAS MINISTRU KABINETS

2013.gada \_\_.\_\_\_\_\_\_\_\_ Ministru kabineta rīkojums Nr.\_\_

Rīgā

**Par Latvijas Universitātes aģentūras - zinātniskā institūta „Latvijas Universitātes Cietvielu fizikas institūts” pārveidi**

1. Saskaņā ar Zinātniskās darbības likuma 21.5 panta pirmo daļu un Zinātniskās darbības likuma pārejas noteikumu 19.punktu, kā arī pamatojoties uz Latvijas Universitātes Senāta 2013.gada 20.maija lēmumu Nr.323, pārveidot Latvijas Universitātes aģentūru – zinātnisko institūtu „Latvijas Universitātes Cietvielu fizikas institūts” (turpmāk – aģentūra) par Latvijas Universitātes zinātnisko institūtu – atvasinātu publisku personu - „Latvijas Universitātes Cietvielu fizikas institūts” (turpmāk – zinātniskais institūts) un nodot to Latvijas Universitātes pārraudzībā.

2. Ar pārveidi saistītos izdevumus segt no aģentūras finanšu līdzekļiem.

3. Noteikt, ka zinātniskais institūts ir aģentūras funkciju, tiesību, saistību, prasību, bilancē esošās mantas, lietvedības un arhīva pārņēmējs. Šajā punktā minēto mantu aģentūra nodod zinātniskā institūta valdījumā.

4. Zinātniskā institūta galvenās funkcijas ir:

4.1. Latvijas Universitātes, nacionālo un starptautisko, teorētisko un praktisko pētījumu projektu sagatavošana, pieteikšana un īstenošana cietvielu fizikā, materiālzinātnē, nanotehnoloģijās, fotonikā un dzīvības zinātnē;

4.2. savstarpēja sadarbība ar Latvijas Universitāti kvalitatīva studiju procesa īstenošanā cietvielu fizikā, materiālzinātnē, nanotehnoloģijās, fotonikā un dzīvības zinātnē;

4.3. publisku pakalpojumu sniegšana Latvijas un ārvalstu pasūtītājiem;

4.4. priekšlikumu sagatavošana un sniegšana valsts prioritāšu veidošanā zinātnē, augstākajā izglītībā un inovācijās;

4.5. zinātnisko konferenču organizēšana, izdevējdarbība, institūta reklamēšana, zinātnisko sasniegumu popularizēšana un sabiedrības izglītošana.

Ministru prezidents V.Dombrovskis

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

31.07.2013. 15:51

231

Depkovska, 67047772

anita.depkovska@izm.gov.lv